**Текст конкурса за упис студената у прву годину основних академских студија**

**у школској 2017/2018. години**

УНИВЕРЗИТЕТ У НОВОМ САДУ

**АКАДЕМИЈА УМЕТНОСТИ**

**Адреса: 21000 Нови Сад, Ђуре Јакшића 7**

###### Телефон: 021/420-187

Факс: 021/420-187

**Студентска служба, телефон: 021 422-177, лок.2**

### Жиро рачун: 840-1451666-42

***E-mail*: aofarts@uns.ac.rs**

**Интернет адреса: www.akademija.uns.ac.rs**

**ОСНОВНЕ АКАДЕМСКЕ СТУДИЈЕ**

**(II конкурсни - септембарски рок - продужени)**

На Академију уметности Нови Сад се може уписати **укупно 5 студената**, и то:

- 2студенaта чије се образовање финансира из буџета и

- 3 самофинансирајућих студената

На поједине департмане може се уписати следећи број студената:

|  |  |  |  |
| --- | --- | --- | --- |
|  | **Број студената** | | |
| Департман | Буџет | **Самофинансирање** | **Укупно** |
| **Музичке уметности** | **-** | **1** | **1** |
| **Драмских уметности** | **2** | **2** | **4** |
| Укупно | **2** | **3** | **5** |

Од наведеног укупног броја студената у оквиру сваког департмана на поједине студијске програме, може се уписати следећи број студената:

### ДЕПАРТМАН МУЗИЧКЕ УМЕТНОСТИ

|  |  |  |  |  |  |
| --- | --- | --- | --- | --- | --- |
|  | **Број студената** | | | **Школарина** | |
| **Студијски програм** | **Буџет** | **Самофинан-**  **сирање** | **Укупно** | **Школарина**  **(динара)** | **Школарина**  **за странце**  **(евра)** |
| **Студијски програм: Извођачке уметности**  **Модул: Дувачки инструменти**  **Подмодул: Тромбон** | **-** | **1** | **1** | **125.000,00** | **1.500** € |
| Укупно | **-** | **1** | **1** |  |  |

**ДЕПАРТМАН ДРАМСКИХ УМЕТНОСТИ**

|  |  |  |  |  |  |
| --- | --- | --- | --- | --- | --- |
| **Студијски програм** | **Буџет** | **Самофинансирање** | **Укупно** | **Школарина**  **(динара)** | **Школарина**  **за странце**  **(евра)** |
| Аудиовизуелни медији | **2** | **2** | **4** | **125.000,00** | **1.500 €** |
| Укупно | **2** | **2** | **4** |  |  |

**Упис по афирмативним мерама:** На Академију уметности се може уписати следећи број студената по основу афирмативних мера на прву годину основних академских студија у школску 2017/2018. годину:

|  |  |  |
| --- | --- | --- |
| Број студената са инвалидитетом | Број студената припадника ромске националне мањине | Бр. студената- држављана Р.Србије који су у шк. 2016/17 год. средњу школу завршили у иностранству и припадника наше дијаспоре из региона (З.В.О. Вуковар, Р.Хрватска, Темишвар, Румунија) |
| 2  Попуњено у јунском уписном року | 2  Попуњено у јунском уписном року | 2  Попуњено у јунском и септембарском уписном року  (1+1) |

**2. Услови конкурисања:**

Упис у прву годину основних академских студија је условљен **полагањем пријемног испита**. Рангирање кандидата који су положили пријемни испит се врши на основу резултата показаних на пријемном испиту и успеха оствареног у претходном школовању. Кандидати који нису положили пријемни испит се не рангирају.

***ДЕПАРТМАН МУЗИЧКЕ УМЕТНОСТИ***

Пријемном испиту могу приступити:

1. Кандидати са ***одговарајућим*** средњим образовањем музичке струке (смер музички извођач или музички сарадник).
2. Кандидати са ***одговарајућим*** средњим образовањем музичке струке ***неодговарајући смер*** - полажу инструмент (кандидати за студијски програм Извођачке уметности, за модуле инструмента);
3. Кандидати са ***неодговарајућим***средњим образовањем, који положе диференцијалне испите по програму средње музичке школе из предмета: Солфеђо, Теорија музике, Хармонија, Контрапункт, Музички облици, Музички инструменти, Упоредни клавир (кандидати за студијски програм Музикологија, студијски програм Етномузикологија, студијски програм Музичка педагогија, студијски програм Композиција и студијски програм Извођачке уметности-модул Соло певање), Музички фолклор (кандидати за студијски програм Етномузикологија), Историја музике (кандидати за студијски програм Музикологија), инструмент (кандидати за студијски програм Извођачке уметности, модули инструмента и модул Соло певање).
4. Изузетно пријемном испиту на Департману музичке уметности студијски програм Извођачке уметности, модул Клавир, модул Гитара, модул Оргуље, модул Харфа, модул Гудачки инструменти, модул Дувачки инструменти, модул Удараљке и модул Соло певање могу приступити и лица са **непотпуним средњим образовањем***,* односно завршеном **осмогодишњом школом** ако пре полагања пријемног испита положе допунске испите из предмета: Српски језик, Књижевност, Уметност, Историја и Психологија, по програму гимназије - општи студијски програм. Форма испита је тест. Кандидат који оствари више од 50% позитивних одговора стиче право полагања диференцијалних испита по програму средње музичке школе из предмета: Инструмент – Соло певање, Солфеђо, Теорија музике, Хармонија, Контрапункт, Музички облици и Музички инструменти.

***ДЕПАРТМАН ДРАМСКИХ УМЕТНОСТИ***

**Студијски програм - Аудиовизуелни медији** (модули:Монтажа у аудиовизуелним медијима, Камера, Анимација и визуелни ефекти)

Пријемном испиту могу приступити:

* Кандидати са завршеним средњим образовањем у четворогодишњем трајању свих струка и смерова

**3. Полагање пријемног испита:**

Програм пријемних испита прописан је Правилником Академије уметности о критеријумима и поступку избора кандидата за упис на основне академске студије и Информаторима о програмским садржајима пријемних испита за упис на основне академске студије Академије уметности, који су објављени на сајту Академије уметности: [www.akademija.uns.ac.rs](http://www.akademija.uns.ac.rs)

**4. Конкурсни рокови:**

**ДЕПАРТМАН МУЗИЧКЕ УМЕТНОСТИ**

**ДРУГИ КОНКУРСНИ РОК**

|  |  |
| --- | --- |
| 25.09.2017. | Подношење докумената |
| од 26. до 28.09.2017. | Диференцијални и пријемни испити |
| 28.09.2017. | Резултати пријемног испита  Прелиминарна ранг листа |
| 30.09.2017. | Коначна ранг листа - упис у прву годину |

**ДЕПАРТМАН ДРАМСКИХ УМЕТНОСТИ**

**ДРУГИ КОНКУРСНИ РОК**

|  |  |
| --- | --- |
| 25.09.2017. | Подношење докумената |
| од 26. до 28.09.2017. | Пријемни испити за студијске програме: Аудиовизуелне медије |
| 28.09.2017. | Резултати пријемног испита  Прелиминарна ранг листа |
| 30.09.2017. | Коначна ранг листа - упис у прву годину |

**5. Документација која се подноси приликом пријављивања кандидата:**

Пријаве на конкурс се предају у Студентској служби Академије уметности.

Потребна су следећа документа:

* ПРИЈАВА (добија се на портирници Академије уметности)
* ДИПЛОМА СРЕДЊЕ ШКОЛЕ (фотокопија-не мора бити оверена)
* СВЕДОЧАНСТВА сва четири разреда средње школе (фотокопије-не морају бити оверене)
* БИОГРАФИЈА
* ФОТОКОПИЈА ЛИЧНЕ КАРТЕ (ОРИГИНАЛ СЕ ПОДНОСИ НА УВИД); у случају чиповане личне карте потребно је доставити очитану личну карту;
* ТРИ ФОТОГРАФИЈЕ (формат 4,5 х 3,5 цм)

**6. Новчане накнаде:**

**департман музичке уметности**

Кандидати са непотпуном средњом школом уплаћују **4.000,00 дин.** за допунске и **2.000,00 дин**. по диференцијалном испиту.

Кандидати са неодговарајућом средњом школом уплаћују **2.000,00 дин.** по диференцијалном испиту.

Кандидати који приступају пријемном испиту уплаћују **5.500,00 дин.**

##### ДЕПАРТМАН ДРАМСКИХ УМЕТНОСТИ

Сви кандидати уплаћују **5.500,00 дин.** за први део пријемног испита.

Кандидати који положе први део пријемног испита уплаћују **5.500,00 дин.** за вишедневни рад, који претходи полагању другог дела пријемног испита.

Трошкови уписа за кандидате који положе пријемни испит износи  **5.500,00** дин.

Висина школарине за сaмофинансирајуће студенте основних академских и мастер академских студија на Академији уметности у Новом Саду износи **125.000,00 динара** у складу са Одлуком Савета Академије уметности за школску 2017/18. годину.

НАПОМЕНА: Кандидати који су у претходном школовању студирали у статусу буџетских студената, немају право поновног уписа на исти ниво студија у овом статусу.

**7. Критеријуми за утврђивање редоследа кандидата на ранг листи:**

Редослед кандидата на ранг листи објављује се на основу Правилника о критеријумима и поступку избора кандидата за упис у прву годину основних академских студија

(видети сајт [**www.akademija.uns.ac.rs**](http://www.akademija.uns.ac.rs/) **)**

**8. Начин и рокови за подношење жалбе на утврђени редослед:**

Учесник конкурса за упис, може поднети писмени приговор на ранг листу, декану Академије уметности, у року од 24 сата од објављивања прелиминарне ранг листе.

**9. Упис страних држављана:**

Страни држављанин може се уписати на студијске програме основних академских студија под истим условима као и домаћи држављанин.

Додатна документација која се подноси приликом пријављивања кандидата:

* решење о извршеном признавању стране дипломе о завршеној средњој школи
* доказ о здравственом осигурању
* доказ о познавању српског језика

**10. Напомена:**

Студентска служба: 021/422-177 лок. 2

021/422-176 лок. 2

Декан Академије уметности

Нови Сад

Проф. Синиша Бокан